Diari Oficial de la Generalitat Valenciana


Sumari del DOGV 5028, del 15-06-2005 (2005/6344)

Informació pública del programa d'actuació integrada per al desenvolupament de la unitat d'execució A-36 del Pla General d'Ordenació Urbana de Burriana.
--------------------------------------------------------------------------------------------------------------------------------------------------------

### Dades del document

Número de DOGV
:   5028

Data del DOGV
:   15-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6344


Organisme emissor
:   Ajuntament de Borriana

Tipus de document
:   Anunci

Informació pública del programa d'actuació integrada per al desenvolupament de la unitat d'execució A-36 del Pla General d'Ordenació Urbana de Burriana. [2005/Q6344]
  
L'Alcaldia Presidència, en data 6 de maig de 2005, ha adoptat la següent resolució:
  
Sotmetre a informació pública la proposta de programa d'actuació integrada per al desenvolupament de la unitat d'execució A-36 del Pla General d'Ordenació Urbana de Burriana, presentat en data 2 d'abril de 2004 (registre d'entrada núm. 4.859) per Juan Carlos Salvador Segarra, en representació de la mercantil Salvador Segarra, SL, i comprensiva de la justificació d'innecessarietat de cèdula d'urbanització i d'un projecte d'urbanització, que queda sotmès així mateix a informació pública.
  
L'àmbit d'actuació per al desenvolupament del qual es proposa el programa d'actuació integrada a què es fa referència, es delimita per: la partió lateral nord de la parcel·la cadastral 0168203 i partió sud de l'edifici d'habitatges situat a l'avinguda de la Mediterrània, carrer de l'Illa de Tabarca i carrer de Jaime Chicharro, al nord; per la línia del rastrell d'un tram del carrer de l'Illa de Tabarca i front de façana de les parcel·les cadastrals 0168925-26-28 que recauen al carrer de l'Escullera de Ponent, al sud; per la façana al carrer de Jaime Chicharro de l'anterior edifici d'habitatges i partió lateral est de les parcel·les cadastrals 0168918-19-25, a l'est; i per la partió lateral oest de les parcel·les amb referència cadastral 616410-82-55-21 i partió d'edificació situada al carrer de l'Illa de Tabarca cantó amb el carrer de Serratella i carrer en projecte, a l'oest.
  
La informació pública s'anunciarà mitjançant edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, amb l'advertiment de la possibilitat de formular-hi al·legacions i alternatives tècniques, durant el termini de 20 dies hàbils, comptadors des de la publicació de l'anunci en el Diari Oficial de la Generalitat Valenciana, tot això de conformitat amb els articles 45, 46 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment poden ser objecte de pública consulta a l'ajuntament les al·legacions i alternatives tècniques que s'hi vagen presentant.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques se farà a les 12.00 hores del dia hàbil següent a la conclusió del termini per a aportar-les.
  
Totes les actuacions poden ser objecte de consulta i al·legació pels interessats durant els 10 dies següents al d'obertura de pliques.
  
Concloses les actuacions anteriors, l'Ajuntament en Ple procedirà en la forma prevista en l'article 47 de la Llei Reguladora de l'Activitat Urbanística.